AVASTUSRETKED JUMALA SÕNAS
Tere tulemast vaatama saadet "Avastades Jumala Sõna"
Olen Rory Kaye.
Täna räägin, mida Jeesus ütles tervenemise ja imede kohta.
Tegemist on esimese saatega kuueosalisest õpetusblokist,
mis räägivad just sel teemal.
Ühe saates räägin ka sõbrast, kes on mul täna kaasa võetud.
Räägin temast kohe.
Tema on evangeeliumi naine.
Valmistasin selle koos Budapestis elava
evangelistist sõbra Peter Strandiga.
Tegime selle põhjusel, et aidata evangeeliumit kuulutada.
Keegi ei teeni selle pealt raha,
kuid kõik tulu läheb evangeeliumi levitamiseks.
TV7-st on võimalik neid tellida.
Pool sellest tulust läheb TV7
ning teine pool minu teenistusele evangeelseks tööks ja misjoniks.
Räägin teile 1-minutilisest viisist rääkida evangeeliumit.
Selle nuku tegime just Soome jaoks, seepärast on sel kleidil Soome lipp.
Usun, et see peaks olema igal lapsel, sest see aitab neil mõista
sõnumit Kristuse ristist ning kuidas jagada evangeeliumit.
See sobib ka täiskasvanutele, sest see on piisavalt taskukohane,
et mahub naise käekotti või mehe jakitaskusse.
See aitab rääkida kellelegi, mida Kristus tegi meie heaks.
Näitan teile 1-minutilise viisi,
kuidas seda abivahendit kasutada evangeeliumi rääkimiseks.
Oleme loodud Jumala sarnaseks.
Meil on nina, silmad, suu, kuid meil on probleem.
Probleemiks on asjaolu,
et meie sees on pimedus, häbi, hirm ning patt,
mis eraldab meid Jumalast ning teistest inimestest.
Jumal ei jäta meid olukorda, kus oleme Temast eraldatud.
Ta tegi tee, et võiksime
saada puhtaks, lepitatud ning olla suhtes Temaga.
Sellel eesmärgil tegi Jumal ka inimkonna.
Inimestel on antud vaba tahe,
kas nad tahavad igavest suhet Jumalaga.
Jumal võiks end ilmutada viisil, et kõik teeniksid Teda hirmust.
Jumal varjab end, et meil
oleks võimalus Teda otsida, kui me seda tahame.
Kui sina tahad seda teha, siis Jumal tegi tee,
et sina võiksid saada puhtaks, su patud võiksid saada andestatud
ning muutuda sisemiselt uueks inimeseks.
Selleks saatis Ta oma Poja, kes sai meie sarnaseks inimeseks.
Kui Kristus suri ristil, siis Ta tegi võimalikuks,
et võiksime saada andeks kogu oma patu
ning Jumala Vaim võiks tulla meie sisse.
Ta ütles Jumalale: "Mitte minu tahe, vaid Sinu tahe, Issand."
Seda öeldes avas Ta tee,
et meil võiks olla uus leping Jumalaga.
Kui ütleme Jumalale: "mitte minu vaid Sinu tahtmine, Jumal,"
ja võtame Kristuse enda ellu vastu, siis Jumala Püha Vaim
tuleb meisse ja pitseerib meid kuni Kristuse tagasitulekuni,
kui me saame uued kehad ning elame Temaga igavesti.
Kui rist on praegu sinu elu kese, aitab Jumal sul sisemiselt muutuda,
et muutuksid üha Tema sarnaseks ning sul oleks võime teha õigesti.
Seega küsin inimestelt, kas nad tahaksid
olla sisemiselt sellised ning olla Jumalast eraldatud
nii praegu kui igavikus oma häbi ja patu tõttu
või valida Kristus oma elu Issandaks
läbi selle valu, mida Ta ristil kannatas
ning saada uueks looduks Kristuses ja elada Temaga igavesti.
Isegi sel hetkel peame olema alandlikud,
sest alustame Jumalas väikestena, kuid kasvame Tema tundmises.
Saame elada Temaga igavesti.
Pärast seda küsime inimestelt:
"Kas tahaksid olla sisemiselt selline või selline?"
Peamiselt kõik viitavad sellele.
Kolm inimest on näidanud mustale,
kuid siis naernud ning tunnistanud, et tegelikult tahaksid nad olla valged.
Palvetame inimeste eest.
Selle väikese abivahendiga
on tulnud tuhanded inimesed Jumala juurde.
Julgustan sind seda hankima - lihtne viis evangeeliumi rääkimiseks.
See oli viieminutiline versioon,
kuid räägin teile ka lastele mõeldud 1-minutilise versiooni.
Kas olete valmis?
Olete loodud Jumala sarnaseks, kuid meil on probleem.
Meie sees on kurjus, sest oleme eksinud ja teinud pattu.
Jumal tegi tee, et me võiksime saada puhtaks
ning saada andeks läbi Kristuse, kes sai inimeseks nagu meie.
Kui Kristus suri ristil,
siis tegi Ta tee, et me võiksime saada andeks
ning Jumala Vaim võiks tulla meie sisse.
Kui Jumala Vaim on meis, siis liigume Jumala kuningriigi suunas.
Kui Jeesus tuleb tagasi,
saame uued kehad ning võime elada igavesti.
Kas tahaksid olla sisemiselt selline või selline?
Enamik lapsi valib selle.
See on lihtne viis oma lapsi usule tuua.
Arvan, et rohkem ma ei räägi evangeeliumi mehest ja naisest.
Oleme püüdnud neid teha iga riigi jaoks eraldi.
Loodetavasti on see õnnistuseks ka Soomele.
Loen teile midagi, mida ütles Jeesus Matteuse 28:18.
Loeme koos.
Olen niivõrd tänulik iga sõna eest Piiblis.
Vaatame, mida Jeesus siin ütleb.
Ta ütles seda just enne
kui Ta läks tagasi Taevasse ning pärast surnust ülestõusmist.
"Ja Jeesus astus nende (jüngrite) juurde
ja kõneles neile: "Minule on antud kõik meelevald taevas ja maa peal.
Minge siis, tehke jüngriteks kõik rahvad,
ristides neid Isa ja Poja ja Püha Vaimu nimesse
ja õpetades neid pidama kõike, mida mina olen teil käskinud!
Ja vaata, mina olen iga päev teie juures ajastu lõpuni."
Tahan tähelepanu viia sõnadele:
"ja õpetades neid pidama kõike, mida mina olen teil käskinud!"
Me ei saa öelda, et see käis vaid Jeesuse jüngrite kohta,
justkui poleks sellel meiega mingit pistmist.
See puudutab otseselt meid, kuna siin öeldakse:
"ja õpetades neid pidama kõike, mida mina olen teil käskinud!"
Seega ka meie.
Jeesus tahab, et läheksime ja teeksime jüngriteks kõik rahvad.
Küsimus on meeskonnatöös.
Võid olla 80-aastane ja vaatad seda saadet
ning mõtled, kuidas sa küll saaksid minna Indiasse.
Tehes koostööd isikutega, kes kuulutavad evangeeliumi Indias,
on sul võimalus külastada Indiat ning teha jüngreid.
Toon näite.
Indias on näiteks dr Jacob Marineni,
kes on kahel korral käinud ka TV7 esinemas.
Oleme väga lähedased kaastöölised.
Mul on olnud võimalus teenida Indias dr Jacobit
ning olla tema vaimulik isa.
Mul on olnud nii suur eesõigus teenida teda ja tema meeskonda.
Möödunud aprillis palusid nad, et läheksin sinna 2000 juhti treenima.
Pakkusin, et treeniksin 100 juhti ja need koolitaksid välja ülejäänud.
Nii läkski.
Sinna minnes koolitasin 100 juhti,
kes koolitasid omakorda järgmisel nädalal 2300 juhti.
Seega 2400 inimest sai treenitud, et minna välja
ning viia evangeelium inimesteni, kes polnud seda kordagi kuulnud.
Uues Testamendis ütleb Jeesus kahes teises kohas,
et evangeeliumit peab kuulutatama kõikidele rahvastele,
hõimudele ja keeltele enne kui Ta tuleb tagasi.
Mõned arvavad, et selleks võib minna 50-100 aastat.
Tahan näidata teile India puhul,
mis on üks kahest maailma suurimast riigist.
Jumal on andnud meile strateegia,
millega jõuame kogu Indiani järgmise 10-15 aastaga.
Iga indialaseni, kes pole kuulnud evangeeliumit.
Räägin sellest lähemalt viie minuti pärast.
Esmalt näitan teile me vahendit evangeeliumi kuulutamiseks Indias.
Jumal on meid õnnistanud umbes 2400 jüngriga,
kes on valmis minema evangeeliumi kuulutama.
600 neist on misjonärid,
kellest enamik on abielus ning omavad väikeseid peresid.
Peale misjonäride on inimesi, kes on abistaja rollis,
kes kuulavad abivajajaid ning saavad neid nõustada.
Sellega saavad nad aidata misjonäre
jagada aega inimeste kuulamiseks, tähele panemiseks ja palvetamiseks.
Meil on näiteks piibliõpetajaid,
kes tugevdavad inimesi Jumala Sõnaga.
Misjonärid võivad ka seda teha, kuid meil on abilised,
kes võivad nendega minna koos meeskondadega.
Neist 2400 juhist on 600 misjonärid.
Nende eesmärk on viia evangeelium iga nädal vähemalt seitsmesse külla.
Nad lähevad välja 4-6 päeva nädalas, et viia evangeelium 1-2 uude külla.
Indias on külad kõrvuti, st neid eraldab u 2 km.
Külla minejatele anname ka kaasaskantava megafoni.
See pole vaid valjuhääldi, millega jõuab tuhandete inimesteni
vaid on kõrge kvaliteediga ning kestab ligi 10 aastat.
Nad on patareidega, kuna paljudes külades
pole keegi evangeeliumi kuulutanud, samuti puudub paiguti ka elekter.
Seetõttu on vaja akupatareisid.
Misjonärid räägivad sellega kuni 300 külainimesele.
Vaatame hetk numbreid.
Üht neist megafonidest, mis maksab vaid 81 eurot,
kasutatakse iga nädal, 50 nädalat aastas,
et jõuda nädalas umbes 7 uue külani.
Seega kuuleb 350 uut küla megafoni kaudu evangeeliumi.
Keskmiselt on kuuljaskond u 300.
Selle arvestusel kuuleb evangeeliumit 105 000 inimest aastas.
Igal aastal kuuleb evangeeliumit enam kui 100 000 inimest -,
mis teeb kümne aastaga miljon - iga selle megafoni kaudu.
Neil misjonäridel pole võimalik osta endale 81 eurost megafoni.
Nende jaoks on see võrdeline 8100 euroga.
Meiega võrreldes on neil niivõrd vähe raha.
Kui oled ehk 80-aastane ega suuda ette kujutada,
et võiksid minna Indiasse ning kuulutada külast-külla,
võid siiski neid aidata, mida nad ei suuda teha.
Näiteks võid neile ühe sellise masina osta.
Viibisin möödunud nädalal Tampara misjonikonverentsil.
Rääkisin Gateway Hope Churchis
evangeliseerimisest, tervendusteenistusest ja sellest.
Minu juurde tuli üks naine,
kelle süda oli murtud 4 aasta eest toimunud lahutuses,
kuid Jumal tervendas tema südame ja taastas nädalavahetusel ta rõõmu.
Pärast teenistust tuli ta minu juurde ja rääkis, et on kooliõpetaja
ning kasvatab üksi kaht last, kuid tahaks anda kuus 81 eurot.
See naine toetab kahe aasta vältel,
seega 24 kuu jooksul, megafonide ostu 24 misjonärile,
kellest üks jõuab aastas 100 000 ning 10 aastaga miljoni inimeseni.
24 misjonäri aitamisega aitab ta jõuda 24 mln inimeseni
ning seda kõigest igakuise 81-eurose annetusega.
Võrratu investeering.
Indias olevad misjonärid on selle üle niivõrd tänulikud.
Kui meie saate teema on "Avastades Piiblit",
siis võib see olla väga praktiline, kuidas jagada vahendeid selleks.
Selle vahendiga võid jõuda 100 000 inimeseni aastaga.
Seda saab kasutada ka Soomes, kuid hetkel mõtleme siiski Indiat.
Praeguseks on India misjonäridel ligi 100 sellist megafoni.
Vaatame selle alusel,
kui palju inimesi kuuleb sõnumit ning kui paljud tulevad usule.
Kui 100 misjonäril oleks kokku 100 megafoni,
kellest igaüks jõuab aastas 350 külla,
teeb see aastas kokku 35 000 küla, kusjuures igas külas on u 300 inimest.
Seega kuuleb aastalõikes üle 10 mln inimest evangeeliumi.
Kuulutame inimestele, kes pole seda eales kuulnud,
olgu nendeks, hindud, moslemid või kommunistid.
Koheselt tuleb usule umbes üks tuhandest.
Kui külastame taas külasid, siis aina enamad tulevad usule.
Huvitav on seejuures - seepärast räägin ka tervenemistest -,
et kui teeme seda Jeesuse eeskujul, kes elas 2000 aastat tagasi Iisraelis,
või algkoguduse apostlite moodi, siis näeme veelgi rohkem vilja.
Kui läheme küladesse, et palvetada haigete pärast
ja kurjade vaimude poolt vaevatute eest,
kes on ehk põhjustanud pimedaksjäämist või kurtust
või vaimu mõjul on neil raske hingata.
Astmagi võib olla sellest põhjustatud.
Vahel võib olla tegemist füüsilise seisundiga.
Siiski võime õppida tunnetama, kas põhjus on vaimne või füüsiline.
Kui palvetame haigete eest eri India külades,
siis kui vaid üks inimene saab terveks või vabastatud,
vahel tuleb sellega ka 20-30 inimest usule.
Koguduski võib sellest alguse saada.
Seepärast tekivad uued kogudused kohtadesse,
kus on toimunud tervenemine või ime.
Hetkel tuleb aastas ligi 10 000 inimest usule
ja umbes 350 kogudust rajatakse 1000 eri India külas.
Võtmeks on asjaolu, et inimesed kuulevad evangeeliumi.
Evangeeliumi peab kuulutatama kõigile rahvaile enne Jeesuse tulekut.
Rääkisin palju numbritest.
Sinagi võid aidata Indias evangeeliumit kuulutada.
Kui annetad näiteks 4 eurot kuus kahe aasta vältel,
siis aitad miljonil inimesel kuulda evangeeliumit,
kuna see teeb kokku 81 eurot.
Mõnedel teist on võimalik seda teha igal kuul.
Seda annetust võib anda otse
dr Jacob Marineni, TV7 või minu teenistusele.
Aitame igaüks, et 600 misjonäri oleksid sellega varustatud.
Räägin teile veidi statistikat
ja siis uurime Jumala Sõna 7-8 min selles saates.
Peale seda teen veel mitmeid saateid, kus uurime Piiblist,
mida Jeesus ütles ja tegi, mida tegid ja ütlesid apostlid,
mida ütleb Jumal täna meile ning kuidas seostub see Soomega.
Mis juhtub, kui oleme varustanud meie 600 misjonäre megafoniga?
Vaatame statistikat.
Igaüks 600 misjonärist keskmiselt läheb aastas 350 külasse.
See teeb kokku 200 000 küla, milleni jõuavad 600 misjonäri aastas.
Kas teadsid, et Indias on umbes 600 000 küla,
kus pole enne evangeeliumit kuulutatud?
Võime 3 aastaga jõuda nende kõikideni,
kui varustame misjonäre sellega.
See on väga põnev.
Mispärast räägin neist numbritest?
Tahan teid julgustada, et me võime selle töö ära teha.
See kõlab väga suurelt, kuid vaatame lähemalt.
Üks megafon, üks misjonär, sageli minnakse kahekesi.
Üks misjonärimeeskond läheb keskmiselt nädalas 7 külla,
mis teeb üks küla päevas ning kuulutavad seal.
Nad tahavad näha tervenemisi.
Seda ei juhtu igas külas,
kuid külades, kus nad jutlustavad ning kui inimesed tulevad ette,
et saada terveks, on Jumal kinnitanud oma sõna
imede, tervenemiste ja tunnustähtedega.
Isegi sel nädalal Soomes
olen näinud oma silmadega 10 inimese tervenemist eri haigustest.
Sealhulgas oli ka inimene, kellel oli deemonlik astma.
Kui käskisin astmal Jeesuse nimel lahkuda,
tundsid nad lämmatavat tunnet, kuid siis tuli vabanemine.
Nad rõkatasid rõõmust,
kuna esimest korda elu jooksul said nad vabalt hingata.
See on püsiv töö ning neil pole eales enam astmat.
Mõistan astmahaigeid, kuna mul oli see haigus.
Olen 54-aastane ning mul oli astma 31 aastat.
2 aastat tagasi sain täielikult terveks
ning pärast seda pole ma vajanud enam ravimeid.
See on tõeliselt vabastav tunne, kui saad sügavaid hingetõmbeid teha.
Jätkame selle mõttega.
Kui varustame neid misjonäre selle tehnikaga,
siis kui paljude inimesteni nad jõuavad evangeeliumiga?
600 megafoniga jõuaksime 350 uue külani aastas.
Seda kui päevas külastatakse keskmiselt üht küla.
Selle tõttu kuuleb evangeeliumi 200 000 küla aastas.
Igas külas jõuab sõnum ligi 300 inimeseni.
200 000 korda 300 kuuljat võrdub 60 mln inimest aastas.
Võime kuulutada evangeeliumi kogu Indiale vähema kui 15 aastaga.
Just nii.
Jõuaksime 900 mln inimeseni,
kes pole evangeeliumi kuulnud ning seda kõigest 15 aastaga.
Meil on vaja veel varustada 500 inimest selle valjuhääldiga.
Loomulikult on teisi organisatsioone, kes evangeliseerivad samuti.
Me tahame teha võimalikult paljudega koostööd.
Mina usun, et Jumal teeb üle selle
ning et peale selle varustuse näeme enam tervenemisi.
Veebruaris lähen taas Indiasse, kus koolitan juhte.
Teenin 12 peamist apostelliku juhti,
kes vastutavad igaüks 20-120 koguduse eest.
Tahan neid julgustada piibliõpetusega tervenemise ja imede teemal,
mida ka teie saate täna kuulda.
Olen märganud, et järgides Jeesuse eeskuju,
mida saadavad imed, tervenemised ja tunnustähed,
tulevad niivõrd paljud usule.
Hämmastavaim on seejuures prohvetianne.
1. Korintlaste 14:1 öeldakse: "Taotlege armastust
ja olge innukad nõudma vaimuande, eriti prohvetlikult kõnelemist!"
Taotlege kõiki Püha Vaimu ande, kuid eriti prohvetlikku kõnelemist.
Miks?
Sellega räägime kellegi vaimu ja mõistusesse otse Jumalalt,
et siis julgustada, trööstida või noomida.
Tahan praegu teile prohveteerida.
Jumal ütleb Soomele järgnevat.
"Minul on täna siin riigis 700 inimest,
kes on valmis rääkima evangeeliumit igal päeval koos 1-3 inimesega.
Minge välja!
Ärge oodake kampaaniaid või isegi tehnilist varustust.
Ole ustav ja räägi evangeeliumi inimestele enda ümber.
Seda võivad teha rohkem kui 700 inimest siin riigis.
Nad võivad inimestele igal päeval prohveteerida.
Mitte üksnes koguduses vaid ka sellest väljas.
Mis juhtub, kui teenime inimesi?
Kui 700 inimest jagavad evangeeliumit
vähemalt kahel korral päevas, mis teeb 14 000 korda nädalas,
siis kuuleksid 70 000 inimest 50 nädala, st aasta jooksul.
Seda on üsna palju.
Kordan.
Kui 700 inimest kuulutavad evangeeliumi
kahel korral päevas, siis teeb see 1400 päevas.
Kui palju siis kokku?
Ütleme, et 5 päeva nädalas,
siis teeb see u 7000 inimest, kes kuulevad evangeeliumit nädalas.
Mis juhtub, kui korrutada see 50 nädalaga?
See teeb 350 000 soomlast, kes kuulevad evangeeliumit aastas.
Nii võime jõuda 10-15 aastaga kõikide soomlasteni.
Mõned teist on kutsutud evangelistideks.
Efeslaste kirjas öeldakse, et mõned on kutsutud pastoriks,
teised evangelistideks, kolmandad õpetajateks,
neljandad prohvetiteks, viiendad apostliteks.
Leiame igaüks selle, mis on meie kutsumus ja rõõm.
Filiplastele 2:13 öeldakse, et Jumal tekitab meis
neid igatsusi teha Tema tahtmist ning annab ka selleks jõu.
Neile teist, kellele meeldib rääkida inimestega Jumalast
või teavad oma kutsumist, ma tahan öelda: hakake tööle.
Olge ustavad, sest me võime
kuulutada evangeeliumi üle kogu Soome
ning seda vähem kui 15 aastaga, jõudes seejuures iga inimeseni.
Tee kindlaks oma kutsumine ning tee seda ustavalt.
Võib-olla meeldib sulle rääkida inimestega üks-ühele,
siis võib sul olla pastori kutsumus.
Sa ei pea olema pastor vaid järgi, mida Jumal on su südamele pannud.
Ehk sulle meeldib palvetada ja näha inimesi pühadena,
saamas Jumalas tugevamaks ning tulemas usule.
Sel juhul on sul ehk prohveti moodi kutsumine.
Hakka tööle ja palveta inimeste eest.
Võib-olla meeldib sulle uurida Jumala Sõna nagu mulle.
Tee kindlaks, et sa jagad, mida sa Piiblis õpid,
kasvõi mõne inimesega päevas.
Meil on võimalus tuua Jumala kuningriik sellesse riiki.
Selleks ei pea minema 15 aastat.
Seda saab teha ka vähemaga, kui pühendume sellele enam.
Tahan lõpetada VT kirjakohaga, mis on mulle südamelähedane.
Vaatame seda koos.
Selleks on Psalm 103.
See on ühtlasi üks esimestest salmidest,
mida puudutan sellest tervenemise seeriast rääkides.
Loen Psalm 103:1-3:
"Kiida, mu hing, Issandat, ja kõik, mis mu sees on.."
Lauldes on lihtsam meelde jätta.
"..Tema püha nime!"
Kiida, mu hing, Issandat, ja ära unusta ainsatki tema heategu!
Tema annab andeks kõik su ülekohtu, tema parandab kõik su tõved."
Jumal õnnistagu sind!
Tõlge: Mailis Mägi